ΣΜ Καέν

Η Σταντ Μαλέρμπ Καέν Καλβαντός Κάτω-Νορμανδία (ΣΜ Καέν) είναι γαλλική ποδοσφαιρική ομάδα με έτος ίδρυσης το 1913, και με έδρα την πόλη Καν. Η ονομασία της προέρχεται από το Λύκειο Μαλέρμπ, από το όνομα του ποιητή Φρανσουά ντε Μαλέρμπ (1555-1628). 

Αρχικά υφιστάμενη ως αθλητικός σύλλογος, η Σταντ Μαλέρμπ σύντομα εξειδικεύεται στον τομέα του ποδοσφαίρου, του οποίου γίνεται μία από τις πλέον σημαντικότερες ερασιτεχνικές ομάδες της Νορμανδίας. Αγωνιζόμενη στο Σταντ ντε Βενουά, δοκιμάζει για σύντομο χρονικό διάστημα την περιπέτεια της δεύτερης κατηγορίας, μέσα στην τάχιστη εμφάνιση του επαγγελματισμού στη Γαλλία ανάμεσα στο 1934 και 1938. Μετά τον Β' Παγκόσμιο Πόλεμο, η νορμανδική ομάδα ξαναβρίσκει τον ερασιτεχνισμό : θα πάρει μέρος στις είκοσι από τις εικοσιδύο σεζόν του ερασιτεχνικού πρωταθλήματος Γαλλίας, και στις συνέχεια πολλαπλασιάζει τα σκαμπανεβάσματα ανάμεσα στην Ντιβιζιόν 2 και Ντιβιζιόν 3 από το 1970. 

Ο προπονητής Πιέρ Μανκοβσκί, που προσελήφθη το 1983, θα την βοηθήσει να ανέβει σε σύντομο χρονικό διάστημα τα "σκαλοπάτια" του γαλλικού ποδοσφαίρου. Το 1985, η ομάδα αποκτά καταστατικό επαγγελματικής ομάδας. Τρεις σεζόν αργότερα, η Μαλέρμπ προβιβάζεται για πρώτη φορά στην πρώτη κατηγορία. Το 1992, λίγους μόλις μήνες αφού η ομάδα γλίτωσε για λίγο την οικονομική πτώχευση, η ομάδα του Ντανιέλ Ζαντυπέ τερματίζει στην πέμπτη θέση του πρωταθλήματος, συνώνυμης της πρόκρισης για το Κύπελλο ΟΥΕΦΑ της επόμενης σεζόν. Την επόμενη χρονιά, λαμβάνει χώρα η μετακόμιση της ομάδας στο Στάδιο Μισέλ ντ'Ορνανό, σύμβολο των νέων φιλοδοξιών της ομάδας. Τελικά, η ομάδα υποβιβάζεται άδοξα το 1995. Παρά την κατάκτηση του πρωταθλήματος της D2 το 1996, οι Νορμανδοί αρχίζουν σταδιακά να πέφτουν στην ανωνυμία της δεύτερης κατηγορίας. Η πρόσληψη του Πατρίκ Ρεμί το 2002, που αντικαταστάθηκε το 2005 από τον Φρανκ Ντυμά, δίνει την δυνατότητα στην Σταντ Μαλέρμπ να ξαναβρεί μια σχετική αθλητική επιτυχία: οι malherbistes καταφέρνουν να προβιβαστούν αρκετές φορές στην ελίτ του γαλλικού ποδοσφαίρου στη διάρκεια της δεκαετίας του 2000 και φτάνουν στον τελικό του Λιγκ Καπ Γαλλίας το 2005. 

Η ομάδα της Καέν έχει ως πρόεδρο τον Ζαν-Φρανσουά Φορτέν από το 2002, και η πρώτη ομάδα διευθήνεται από το 2005 από τον Φρανκ Ντυμά, τον οποίο βοηθά ο κάτοχος διπλώματος προπονητικής Πατρίς Γκαράντ από το 2009. Κατέκτησε το πρωτάθλημα Γαλλίας της Λιγκ 2 το 2010, κάτι που της επιτρέπει να αγωνίζεται στην πρώτη κατηγορία από τότε.

 Γκρουπ οπαδών 
Ένα πρώτο κλαμπ οπαδών δημιουργήθηκε τον Γενάρη του 1936 ενώ η ομάδα αγωνίζεται στην D2. Το όνομά του είναι « Allez Malherbe » (ελ:Εμπρός Μαλέρμπ)Ouest Eclair, 10 janvier 1936. Διαλύεται τον Φλεβάρη του 1939Ouest Eclair, 3 février 1939. Μετά τον πόλεμο, ένα νέο κλαμπ οπαδών γεννιέται το 1948.
Αλλά η πρώτη σοβαρή οργάνωση των "ενεργών" οπαδών λαμβάνει χώρα στη διάρκεια της σεζόν 1986-1987, που βλέπει την Σταντ Μαλέρμπ να τερματίζει στη δεύτερη θέση του πρωταθλήματος της δεύτερης κατηγορίας. Αυτοί οι οπαδοί συγκεντρώνονται στο Virage Venoix και παίρνουν το όνομα Virage Vikings. Με το τέλος της σεζόν 1988-1989, την πρώτη στην ελίτ του γαλλικού ποδοσφαίρου, οι συχνοί θαμώνες του Virage Vikings δημιουργούν τους les Vikings de Venoix (ελ:οι Βίκινγκς του Βενουά). Δίνουν ζωή στο "virage" με τα τραγούδια, τα τύμπανά τους και κάνουν αρκετές μετακινήσεις (7 000 οπαδοί της Καέν ακολουθούν την ομάδα στο Λαβάλ τον Μάιο του 1989'Ouest France' 9 mai 1989). Το καλοκαίρι του 1990, αλλάζουν όνομα για να γίνουν η Brigade Vikings (BV), το πρώτο οργανωμένο γκρουπ οπαδών της ΣΜ Καέν που να αποτελεί μέλος του κινήματος ultra. Φτιάχνουν τότε τις δικές τους ενδυμασίες (κασκόλ, μπλουζάκια) που δεν πωλούνται στο κατάστημα του γηπέδου και εκδίδουν ένα οπαδικό περιοδικό, το Brigade News.

Το καλοκαίρι του 1991 βρίσκει περίπου δέκα αντιφρονούντα μέλη να εγκαταλείπουν το Virage Venoix για το Virage Caen, και να δημιουργούν το γκρουπ The GunnersSup' mag n°13, novembre 1993, βρετανικής εμπνεύσεως. Ένα άλλο γκρουπ δημιουργείται την ίδια εποχή από πρώην μέλη της Brigade Vikings, το Kop Of Hund Boys (KOHB), που συγκεντρώνει το κίνημα skinhead που βρίσκεται στην ΚαένHistorique des groupes caennais , Drakkar Side, 13 Ιανουαρίου 2010, και εγκαθίσταται στο Virage Venoix. Τέλος, η φανφάρα του Μπλαινβίλ δεν χάνει την ευκαιρία να συμπαραστέκεται στους Caennais στη διάρκεια των εντός έδρας αγώνων και μερικές φορές στους εκτός έδρας από το 1984. 

Μετά την μετακόμιση της πρώτης ομάδας στο Στάδιο Μισέλ ντ'Ορνανό το 1993, τα τρία γκρουπ, με αρκετά διαφορετικές νοοτροπίες το καθένα τους, εγκαθίστανται στην Tribune Nord, αρχικά στο ψηλό της τμήμα, και στη συνέχεια πιο χαμηλά, στο Populaire B. Αρκετές διαμάχες με μέλη του BV το 1994Η μεγαλύτερη διαμάχη ανάμεσα σε οπαδούς λαμβάνει χώρα μετά την κλοπή του πανό του BV στη διάρκεια του αγώνα απέναντι στην ΑΣ Σαντ-Ετιέν οδηγούν το Kop Of Hund Boys να μετακομίσει στην Tribune Sud, κάτι που δίνει το έναυσμα για την μετέπειτα διάλυση του γκρουπ.

Τον Ιούνιο του 1995, η μικτή επιτροπή ασφαλείας της εθνικής ένωσης ποδοσφαίρου ανακοινώνει πως, στο πλαίσιο του αγώνα ενάντια στην βία εντός των γηπέδων, κάθε ομάδα θα πρέπει να έχει αναγνωρίσει ως επίσημο οπαδικό της φορέα ένα συγκεκριμένο γκρουπ οπαδών. Τον Μάρτιο του 1996, το Malherbe Normandy Kop δημιουργείται υπό την αιγίδα του speaker της ομάδας, Ντομινίκ Μλυναρσκί, συγχωνεύοντας τους Gunners και την Brigade Viking. Το πρώτο γραφείο του MNK αποτελείται από ίσο αριθμό μελών των δύο γκρουπ. Αυτή η συγχώνευση πάντως δεν βρίσκει σύμφωνο έναν σημαντικό αριθμό οπαδών-μελών των δύο γκρουπ, που συνεχίζουν να χρησιμοποιούν τα πανό με τα ονόματα των παλιών γκρουπ.

Τα απογοητευτικά αποτελέσματα που γνωρίζει η ομάδα από το 1996 παραδόξως θα βοηθήσουν στην ένωση του κινήματος : τα μέλη της Brigade Viking χάνουν σύντομα την δυναμική τους, έτσι ώστε το MNK βρίσκεται να αποτελείται ύστερα από μερικούς μήνες αποκλειστικά από πρώην Gunners. Το 1997, ορισμένοι πρώην Gunners, κυρίως προερχόμενοι από την Section Manche, ιδρύουν το Drakkar Side, που αντιπαρατίθεται στο MNK και επιχειρεί να δώσει ζωντάνια στην κερκίδα Populaire E, χωρίς αποτέλεσμα όμως. Αυτό το γκρουπ εξαφανίζεται το 2000.

Από τη δημιουργία του, το MNK 96 αποτελεί το βασικό, και συχνά το μοναδικό, γκρουπ οπαδών της Σταντ Μαλέρμπ ντε Καέν. Στη διάρκεια αρκετών ετών, και ενώ η ομάδα βρίσκεται κολλημένη στη δεύτερη κατηγορία, το γκρουπ δυσκολεύεται να προσελκύσει μέλη και να γίνει γνωστό. Αλλά από το 2001, οι δραστηριότητές του γίνονται πιο εμφανείς και περισσότερο « ultra » κυρίως χάρη στην άφιξη νεαρών οπαδών που γίνονται γνωστοί υπό το όνομα BOB14 (Brigade Olivier Bogaczyk 14). Το 2002, το γκρουπ μετακομίζει στο κέντρο της κερκίδας Populaire B, πίσω από τις δύο εστίεςHistorique du MNK , Site officiel du Malherbe Normandy Kop, 4 Φεβρουαρίου 2010. Η αθλητική ανανέωση που γνωρίζει ο σύλλογος από τον χειμώνα του 2003 συνοδεύεται από την ανάπτυξη του MNK 96, που ορίζει να χτίζει μια ταυτότητα και καταφέρνει να παρασύρει τους υπόλοιπους θεατές ορισμένες βραδιές αγώνων, δέκα χρόνια μετά την μετακόμιση στο Στάδιο Μισέλ ντ'ΟρνανόΟ αγώνας του Λιγκ Καπ Γαλλίας απέναντι στην Χάβρη στις 3 Ιανουαρίου 2004 αποτελεί σταθμό σε αυτό το θέμα. Αυτή η δυναμική, που καλλιεργήθηκε με τις επανόδους της ομάδας στη Λιγκ 1, οδηγεί στο φαινόμενο ένα τμήμα του κοινού της Tribune B να παραμένει όρθιο σε κάθε αγώνα. 

Το 2007, ένα γκρουπ υπό το όνομα Fans Caen επιχειρεί με την σειρά του να ζωντανέψει ένα δεύτερο kop στην κερκίδα Populaire ELes supporters, Site officiel du Stade Malherbe Caen, 4 Φεβρουαρίου 2010, απέναντι από την Populaire B, αλλά δυσκολεύεται να βρει την επιτυχία που αρχικά ανέμενε. Ο σύνδεσμος εξαφανίζεται από το προσκήνιο το 2008 "εξαιτίας έλλειψης θέλησης από την πλευρά των μελών"Ανακοίνωση των Fans Caen τον Σεπτέμβριο του 2008. Τέλος, ένα γκρουπ που περιλαμβάνει τους εξόριστους οπαδούς, οι Paris Drakkars, ακολουθεί την ομάδα, ιδιαίτερα στις μετακινήσεις της, από το 2005.

Το 2011, ένα νέο γκρουπ γεννιέται στην κερκίδα Populaire E, οι « Caen 1913 ».

Προπονητές
ΠερίοδοςΠροπονητής1934 – 1935   Φρανσουά Κονιά1935 – 1936   Ζαν Γκαστ1936 – 1938   Μωρίς Κοτενέ1938 – 1944   Ζαν Γκαστ1944 – 1946   Καρόλι Μάγιερ1946 – 1947   Αρμάν Ντερυά1947 – 1949   Σαρλ Καρλβίλ1949 – 1952   Ζυλ Βαντορέν1952 – 1953   Ζαν Προυφ1953 – 1955   Εζέν Προυστ1955 – 1958   Αντρέ Γκριγιόν1958 – 1959   Μαρσέλ Λεπερλιέ1959 – 1961   Λουί ΡεκιέΠερίοδοςΠροπονητής1961 – 1962   Αλμπέρ Ελουά1962 – 1964   Μαρσέλ Μουσέλ1964 – 1967   Ζαν Βενσάν1967 – 1972   Σελεστάν Ολιβέρ1972 – Δεκ. 1972   Μπερνάρ ΛελόνΔεκ. 1972   Γκι Λυνέλ (προσωρινός)Δεκ. 1972 – Νοέ. 1973   Εμίλ ΡυμελάρντΝοέ. 1973 – 1979   Ζακ Μουγιερόν1979 – 1983   Αλάν Λοριέ1983 – 1988   Πιέρ Μανκοβσκί1988 – Δεκ. 1989   Ρομπέρ ΝουζαρέΔεκ. 1989 – 1994   Ντανιέλ Ζαντυπέ1994 – 1996   Πιέρ ΜανκοβσκίΠερίοδοςΠροπονητής1996 – 1997   Γκι Νταβίντ1997 – Νοέ. 1997   Γκαμπριέλ ΚαλντερόνΝοέ. 1997   Ντανιέλ Ζαντυπέ (προσωρινός)Νοέ. 1997 – Σεπ. 2000   Πασκάλ ΤεώΣεπ. 2000   Κριστόφ Ντεμπουγιόν (προσωρινός)Σεπ. 2000 – 2001   Ζαν-Λουί Γκασέ2001 – 2002   Ερβέ Γκωτιέ2002 – Μάι. 2005   Πατρίκ ΡεμίΜάι. 2005   Φρανκ Ντυμά (προσωρινός)2005 – 2009   Φρανκ Ντυμά και  Πατρίκ Παριζόν2009 – 2012   Φρανκ Ντυμά και  Πατρίς Γκαράντ2012 –   Πατρίς Γκαράντ

Σημειώσεις

Παραπομπές

 Εξωτερικοί σύνδεσμοι 

  Επίσημη Ιστοσελίδα
  ΣΜ Καέν

Κατηγορία:Ιδρύσεις αθλητικών συλλόγων το 1913
Κατηγορία:Ιδρύσεις ποδοσφαιρικών ομάδων το 1913